Aicha vorm Woid

Oacha vorm Woid (amtli: Aicha vorm Wald) is a Gmoa in Niedabayern. Sie zejt zum boarischn Sprochraum und is Tei vom Landkroas Bassa.

 Geografie 

 Log 

De Gmoa liegt im Vorwoidgebiet vom Boarischn Woid mid Anschluss an de A 3 zwischn Bassa (20 km) und Deggendorf (35 km). Außadem liegts 12 km vo Veizhof entfernt. Duach des Gmoagebiet fliaßt de Gaißa, de kurz vor Bassa in de Donau mündet.

 Nochboagmoana 

 Windorf
 Tiefenbach (bei Passau)
 Neukirchen vorm Woid
 Fürstenstein
 Eging am See

 Ortsteile 

Es existiern de foigendn Gemarkunga: Aicha vorm Woid, Rathsmannsdorf. De Gmoa besteht aus de Ortsteile Aicha v. Woid, Arbing, Bruck, Ecking, Edt, Fickenhof, Fickenhofmühle, Frauenholz, Ganharting, Grieshof, Gstöcket, Hopsing, Klingermühle, Lehen, Minsing, Minsingermühle, Mötzling, Neisessing, Niederham, Nußbaum, Nußbaummühle, Preßfurt, Renholding, Reuth, Röcklmühle, Schuiding, Stolzing, Weferting, Weidenhof, Weiding, Wiesing und Wollmering.

 Gschicht 

Da Siedlungsnam erscheint easchtmois um 1150 ois Eichehe. In ebba aus da selbn Zeit stamman Belege ois Aichakeirchen und Aichehechirchen, was auf a Ansiedlung mit Kira hideit. Ursprünglich leitet si da Nam vo dem althochdeitschn Wort eihhahi fia „Eichenwoid“ ab. Um a Vawechslung mit gleichnamige Ortschaftn zum vameidn, werd ab uma 1720 da Zusatz vorm Woid ois Hinweis auf de Lage vom Ort nahe dem Boarischn Woid hergnumma. Aicha vorm Woid war im Besitz vo de Grafn vo Peckenzell. Da Ort war Teil vom Kurfiarstntum Bayern und a gschlossene Hoafmark, vo der da Sitz Aicha gwen is. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.

 Eihwohnaentwicklung

Auf'm Gebiet vo da Gmoa san 1970 1788, 1987 dann 2026, 2000 2369, 2014 2430 und im Joar 2015 2435 Eihwohna zejt worn.

 Politik 

Da Gmoarat setzt si seit da Kommunalwoi am 2. März 2008 wia foigt zsamm:

 FWG: 5 Sitz (36,2 % vo de Stimma)
 CSU: 3 Sitz (18,9 % vo de Stimma)
 Gemeinsam fia Aicha: 2 Sitz (17,0 % vo de Stimma)
 Junge Stimme Aicha: 2 Sitz (15,8 % vo de Stimma)
 ÜW: 2 Sitz (12,1 % vo de Stimma)

 Buagamoasta 

Buagamoasta is Theodor Schuster (Freie Wähler). Gwejd worn is er im Joar 2002 ois Nochfoiga vom Siegfried Buagamoasta (CSU/Freie Wählerunion). Er is 2008 mit 77,72 % in seim Amt bestätigt worn.

 Finanzen 

De Gmoasteiaeinahma warn im Joar 1999 umgrechnet 650 €/Tag.

 Wirtschaft 

 Wirtschaft mitsamt Land- und Forstwirtschaft 

Es hot 1998 im Bereich vo da Land- und Forstwirtschaft koane, im Produzierenden Gwerbe 322 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 81 Leit sozialvasicherungspflichtig beschäftigt. Beschäftigte am Wohnort warns insgesamt 720. Im vaarbatenden Gwerbe (und aa Bergbau und Gewinnung vo Stoana und Erdn) hots 5 Betriebe, auf'm Bau 4 Betriebe gem. Außerdem warns im Joar 1999 57 Bauanhöf mit a landwirtschaftlich gnutzten Flächn vo 939 ha. Davo warn 509 ha Wiesn. Greßta Gwerbesteiazahler is a ortsansässige Discothek

 Vakeah 

De Gmoa liegt an da Autobahn A 3 (Ooschlussstej 114), Üba an guat ausbaun Autobahnzuabringa gelangt ma noch Hutthurm. De Streckn soi zukünftig vo Hauzenberg bis noch Veizhof führn.

 Freizeit- und Sportanlagen 

In Aicha vorm Woid is scho seit Joar de bei junge Leit angesagte Groaß-Diskothek Vulcano ansässig.
Außerdem is wenige Kilometa nördli in Richtung Eging am See de Westernstod Pullmann City.

 Gmoapartnerschaftn 

 Großraming (Östareich, Ennstal, seit 1979).

 Kuitua und Sengswiadigkeitn 

 Bauwerk

 Schlößerl zu Aicha
 Pfarrei und Pfarrkira vo Aicha

 Buidung 

Im Joar 1999 ham de foigendn Eirichtunga existiert:

 Kindagärtn: 50 Kindagartnplätz mit 65 Kinda
 Voiksschuin: 1 mit 12 Lehra und 192 Schuikinda

 Im Netz 



Kategorie:Ort im Landkreis Passau